

**Útboðstreytir**

um keyp av bilum til Sjúkraflutningstænastuna á Landssjúkrahúsinum

**Alment útboð**

Sbrt. Rundskriv nr. 9003 frá 1. Juli 2019 um keyp av vørum og tænastum

2022

**Innihaldsyvirlit**

[1. Lýsing 3](#_Toc69461583)

[2. Útbjóðingartilfar 3](#_Toc69461584)

[3. Uppgávan 3](#_Toc69461585)

[4. Tíðarætlan 4](#_Toc69461586)

[5. Spurningar til útbjóðingartilfarið 4](#_Toc69461587)

[6. Tilboðið galdandi 5](#_Toc69461588)

[7. Skoðan 5](#_Toc69461589)

[8. Meting av tilboðum 5](#_Toc69461590)

[9. Tillutarnartreyt 5](#_Toc69461591)

# Lýsing

Talan er um keyp av nýggjum bili til Sjúkraflutningstænastuna (SFT) á Landssjúkrahúsinum (LS). Ætlanin er at lata bil í býti fyri keypið, soleiðis at talan verður um at geva tilboð upp á ein nettoprís.

Landssjúkrahúsið heitur hervið á tykkara fyritøku um geva tilboð uppá omanfyristandandi uppgávu.

**Útbjóðingarháttur**

Útboðið verður framt sum eitt alment útboð í samsvarið við rundskrivið frá Fíggjarmálaráðnum *Rundskriv nr. 9003 frá 1. juli 2019 um keyp av vørum og tænastum*.

**Útbjóðari**

Landssjúkrahúsið (LS)

J.C. Svabosgøta 41-49

100 Tórshavn

**Kontaktpersónur**

Bárður Bendix Mikkelsen

Sjúkraflutningstænastan (SFT)

Fartelefon: 234605

Teldupostur: barmi@ls.fo

Um tilboðið verður latið persónliga, skal tað latast Bárður Bendix Mikkelsen, SFT.

Alt samskifti millum útbjóðara og tilboðsgevara skal vera á føroyskum.

Tilboðið skal fylgja ásetingunum í hesum tilfari.

Um skjøl og annað vanta í tilboðnum, kann hetta føra við sær, at tilboðið ikki verður tikið við í tilboðsviðgerðina.

# Útbjóðingartilfar

Tað samlaða útbjóðingartilfarið fevnir um:

* Útboðstreytir
* Skrivligir spurningar og aftursvar til útbjóðingartilfarið

# Uppgávan

Innkeypsavtala verður gjørd grundað á útbjóðingartilfarið og innkomin tilboð.

Tilboðsgevarin er bundin av sínum tilboði.

Bilur ið skal skiftast út:

* AE 624: Mercedes Benz GLC 300 4MATIC. Bilurin er frá mai 2019 og hevur koyrt uml. 52.000 km. Motorurin er bensin, við 258 hk. Litur er Iridiumsilvur. Bilurin er ein 4x4 við automat gearum.

LS ynskir at keypa líknandi bil, sum omanfyristandandi. Talan er um “neyðsynjarakfar”. Bilurin skal ganga inn í keypi av nýggjum bili.

Krøv til bilin eru:

* SUV líknandi
* 4 x 4
* Diesel ella benzin
* Automatisk gear
* Bilurin skal ikki vera minni í stødd enn okkara AE 624
* Stórt viðførisrúm (samsvarandi ella størri, sum bilin ið verður seldur)
* Minimum 5 setur
* Motorur: samsvarandi motororku, sum bilurin ið verður seldur
* Bilurin skal kunna leverast skjótast gjørligt
* Tilboðsgevarin skal kunna veita tænastu/service uppá bilin
* Tað er ein fyrimunur at bilurin er hvítur

Um ivi er um motor-orkuna, skal vera møguligt hjá SFT at royndarkoyra bilin, sum verður bjóðaður.

LS ynskir royndarkoyring av akfarið ið verður bjóða. Royndarkoyringin skal fara fram í tíðarskeiðinum X. februar. Tilboðsgevarin ber allan kostnaðin av slíkari royndarkoyring.

# Tíðarætlan

|  |  |
| --- | --- |
| Kunngerð av útboðstilfarið | 17. februar 20212 |
| Spurnarfreist \* | 24. februar 2022, kl. 12.00 |
| Tilboðsfreist | 28. februar 2022, kl. 12.00 |
| Vinnarin verður kunngjørdur | Mars 2022 |
| Veiting av bilum | Í seinasta lagi 25. mars 2022 |

Tilboð, ið eru latin inn ov seint, verða ikki tikin við í tilboðsviðgerðina.

Viðmerk tilboðið “*Útboð av bili til Sjúkraflutningstænastuna á Landssjúkrahúsinum*”.

# Spurningar til útbjóðingartilfarið

Um tað eru viðurskifti ella krøv, sum tykjast ógreið, órímilig, torfør at uppfylla ella lýst á ein ófullfíggjaðan hátt, mælir LS til, at tilboðsgevarar seta spurningar til útbjóðingartilfarið.

Møguligir spurningar til útbjóðingartilfarið skulu sendast skrivliga við telduposti til barmi@ls.fo so tíðliga sum gjørligt, tó innan hin 24. februar 2022 kl. 12:00.

Spurningar verða svaraðir skrivliga í seinasta lagi tann 25. februar 2022. Spurningar og svar verða almannakunngjørd í navnleysum sniði á Keypsportalinum.

# Tilboðið galdandi

Tilboðið skal vera galdandi í minsta lagi 3 mánaðir frá at tíðarfreistin er farin.

# Skoðan

Tilboðsgevarar, sum eru áhugaðir at síggja bilin, kunnu venda sær til SFT á telduposti barmi@ls.fo og avtala tíð og stað at skoða bilin, sum eru til sølu / innlating.

Hin 21. februar 2022 millum kl. 14 og 16 er eisini høvi hjá møguligum tilboðsgevarum at síggja bilin AE 624 hjá SFT á Eirargarði 2.

# Meting av tilboðum

Fyrst verður kannað eftir, at tilboðsgevari lýkur krøvini í útbjóðingartilfarinum og hvat tilboð verður latið uppá.

Samlaði tilboðsprísurin verður síðani samanborin millum teir veitarar, ið lúka krøvini í útbjóðingartilfarinum.

Tilboð, sum ikki lúka krøvini, verða ikki tikin við í viðgerðina.

Avtala verður bjóða tilboðsgevara við lægsta samlaða nettovirðinum treytað av, at tilboðsgevari lýkur krøvini í útbjóðingartilfarinum.

Um tilboðini eru jøvn, geva betri eginleikar á hesum økjum fyrimun:

* Motor-orka
* Stórt viðførisrúmi

Um LS metir, at einki tilboð er nøktandi, tilskilar LS sær rætt til ikki at taka av nøkrum tilboði.

# Tillutarnartreyt

Tillutarnartreytin er lægsti prísur. Við tillutarnartreytini skal skiljast tilboði við tí lægsta samlaða nettoprísinum har hædd skal vera tikin fyri, at bilur er tikin í býti.